- Det tenner meg veldig.

MMA-utøveren Cristiane Santos, bedre kjent som Cris Cyborg, har tatt kontakt med Cecilia Brækhus og luftet ideen om en duell mellom de to i bokseringen.

– Det har gått rykter om at hun har lyst til å gå over til boksing en stund, for det er ingen som vil møte henne i UFC. Jeg tror også hun er ute etter å toppe karrieren med en storkamp som vil skape voldsom oppmerksomhet over hele verden, noe en kamp mellom henne og meg ville gjort, sier Brækhus til VG.

Les også: Meek må utsette UFC-debuten

Les også: UFC solgt for 34 milliarder

Glad i MMA? Følg Nettavisen MMA på Facebook!

Den norske proffbokseren vet fortsatt ikke hvem hun skal møte i Oslo Spektrum 1. oktober. Cyborg er egentlig en MMA-utøver, men tok ifølge Brækhus kontakt og forhørte seg om mulighetene for at de to kan møtes til en boksekamp.

– Det ser ut til at jeg har en obligatorisk kamp mot vinneren av (Mikaela) Lauren og (Klara) Svensson, så en kamp mot Cyborg blir tidligst i 2017. Men det passer nok bra for henne også, for da får hun trent boksing, sier Brækhus, som tror kampen vil få mye oppmerksomhet dersom den blir en realitet.

– Den vil bli gigantisk, både i Europa og USA. Både boksepublikum og MMA-publikum vil følge med. Dette er noe som tenner meg veldig, sier den norske boksedronningen.

Les også: Brækhus' Norges-debut utsolgt

Brasilianske Cyborg holder til i California. Hun er 172 cm og veier 63 kg. Se den fullstendige profilen hennes på UFCs nettsider her.